Штодзень бяланавіцкая ферма УП “Палессе-Аграінвест” пастаўляе на перапрацоўку 5 тон сырадою. Як вядома, малако ў гэтым сельгаспрадпрыемстве ідзе толькі гатункам “экстра”, так што гэта толькі плюсуе балы прадукцыі нашых прамыславікоў. Да таго, 2,5 тоны ідзе сыравіны ад насельніцтва, якую збіраюць у нашым раёне прыватныя перавозчыкі. Кожны дзень наш філіял накіроўвае ў Калінкавічы 2 тоны сырадою тлустасцю 2,5%. Вадзіцель малакавоза Пётр Вяргей свае рэйсы не спыняе. Адтуль ідзе пахта і абястлушчанае малако, якія прымяняюцца ў вырабе сыроў. Вадзіцель Уладзімір Петравец развозіць гатовую прадукцыю па гандлёвых кропках. Усё самае свежае заўсёды можна набыць у фірмовым магазіне “Вясёлка”, што ў раёне аўтастанцыі.